3 лекция

Тақырыбы: **Психодиагностикадағы кәсіби-этикалық принциптері**

**Жоспар:**

1. Практикалық психодиагностика – бұл психологтардың кәсіптік іс-әрекетінің ең киын және жауапты саласы
2. Психодиагностикадағы объективтілік көрсеткіштері
3. Өлшеудің стандартты қатесі
4. Диагностикалық әдістерге қойылатын талаптар
5. Психодиагностикадағы кәсіби-этикалық принциптер

Диагностикалық әдістемелер көмегімен мағлұмат жинаудың алдында зерттелінуші жөніндегі объективтік және субъективтік көрсеткіштер кешенімен (сұхбат, ауру тарихы, басқа мамандардың шешімдері және т.б.) танысу кезеңі өтеді. Диагностикалық әдістемелердің белгілі авторлары сыналушыны алдын ала мұқият зерттеуге, оның өткені мен бүгінгісін есепке алу қажеттігіне ерекше назар аударады. Осылайша, зерттеудің негізгі көрінісі туындайды.

Психодиагностикалық зерттеу үнемі «экспериментатор – сыналушы» өзара әрекеттесуші жүйесінен тұрады, әдебиеттерде осы жүйеге кіретін түрлі айнымалылардың ықпалын талдауға көп назар аударылады. Әдетте жағдаяттық айнымалылар, зерттеулер мен тапсырмалардың айнымалы мақсаттары, зерттеуші мен сыналушының айнымалыларыболады. Бұл айнымалылардың мағынасы зор, ал олардың ықпалы зерттеулерді жоспарлау мен жүргізуде, алынған нәтижелерді өңдеу мен қолдануда есепке алынуы қажет.

Тестілеу үрдісіне ықпал етуі мүмкін факторлардың барлығын қадағалау мүмкін емес. Әйтсе де тестілеуге дайындық кездейсоқ жағдайлардың туындауын болдырмауы және процедураның біркелкілігін қамтамасыз етуі қажет. Тестілеу шарттарының стандартталуы тек нұсқауға ғана емес, зерттелушіге ұсынылатын тест материалына да, тестілеу ахуалына да қатысты. Тест құрастырушының міндеті – тестілеу барысының барлық кезеңінің сипаттамасы толық, әрі анық болуы қажет. Зерттелушімен раппорт орнатуға да едәуір зейін аудару қажет.

В.И. Дружинин психодиагностикалық жағдаяттардың төрт нұсқасы болады деп пайымдайды:

1) зерттеуге өз еркімен қатысу және одан кейінгі мінез-құлықты өзі таңдауы (мысалы, психологиялық кеңес беру);

2) зерттеуге күштеп көндіру, бірақ одан кейінгі мінез-құлқын өзі таңдайды (мысалы, тест құрастыру кезінде психолог-студенттерге сынақ жүргізу);

3) зерттеуге күштеп көндіру және зерттеуден кейінгі мінез-құлықты өзі таңдамайды (мысалы, атқарып отырған қызмет талаптарына сай екендігін анықтау үшін тестілеу);

4) зерттеуге өз еркімен қатысады, бірақ әрі қарай мінез-құлқын өзі таңдамайды (мысалы, кәсіби іріктеу).

Психологиялық диагностикада қойылған міндеттерге сәйкес белгілі бір әдістемелерді таңдауға қатысты нақты бір шарттар болмайды (танымдық үрдістерді есепке алмағанда). Бұл әсіресе тұлғалық ерекшеліктерді зерттеуде (бір әдістеме түрлі мақсаттарда қолданылады) анық көрінеді. Әдістеменің диагностикалық міндетке қатысты валидтілігі зерттеу құралы ретінде таңдалатын критерий болуы қажет.

Алайда тұлға әдістемелерінің валидтілігін анықтағанда едәуір қиындықтар туындайды. Бұл әдістемелердің сыртқы критерийлер негізінде валидтілігін анықтау мүмкін емес, сондықтан да зерттеуші конструктивтік валидтіліктің нәтижелеріне сүйенуге мәжбүр. Кейде тұлғалық сауалнамалардың валидизациясында психиатриялық болжамдарға жүгінеміз. Бұл жерде психиатриялық болжамдардың сенімсіздігін; түрлі бағыттар мен мектептердің клиникалық-диагностикалық сәйкессіздіктері болатындығын; патологияны анықтауға бағытталған сауалнамалардың сыртқы критерийі ретінде психиатриялық болжамды қолданудың мақсатқа сәйкестілігін ескеру қажет. Әдістеменің валидтілігінің эмпирикалық коэффициенті белгілі болған жағдайда да диагностика бастапқы параметрдің базалық деңгейіне қатысты бағалануы керек (Meehl, Rozen, 1955).

Жеке-дара – психологиялық тәсіл әлеуметтік-психологиялық тәсілмен толықтырылуы керек.

Психодиагностикалық зерттеу алынған нәтижелермен, ауру терапиясының қолайлы әдістерімен, реабилитациямен және т.б. байланысты жүзеге асыруды қажет ететін әрекеттер бағдарламасын құрастырумен аяқталады.

Диагностикалық зерттеудің қорытындылары түсіндіруші ұғымдар ретінде ұсынылуы қажет, яғни арнайы терминологияны қолданып, нақты әдістемелер арқылы алынған нәтижелері емес, олардың психологиялық интерпретациясы сипатталады. Қолданылған терминдердің тиісті теорияға сәйкестілігі анықталуы қажет, мысалы «Айзенк бойынша интроверт» немесе «Роршах бойынша интроверт» (Обуховский, 1981).

Өкінішке орай, отандық психодиагностиканың диагностикалық зерттеулерінде туындайтын әдеп мәселелеріне аз мән беріледі. Соңғы жылдары ТМД көлемінде құрастырылған (мысалы, Ресейде, Украинада) психологтың әдеп кодексі жалпылама түрде, бастысы – оларды жүзеге асыруды қадағаланбайды. Психодиагностика саласындағы шетел психологтарының, мамандардың жұмыс тәжірибесі тесттерді басып шығару және қолдануда көптеген әдеп мәселелеріне кезігеді. Америкалық психологиялық ассоциацияның қабылдауымен шыққан психологтың практикалық, оның ішінде психодиагностикалық іс-әрекетін реттеудің нормативтік-құқықтық нормаларын үлгі етуге болады (толығырақ А. Анастазиді, С. Урбинаны қараңыз, 2001). Шетел психологтары атап көрсеткен кейбір мәселелерге тоқтала кетейік.

Тесттер «Психологиялық және білім тесттеріне арналған стандарттарда» сипатталған талаптарға, ал психологтың іс-әрекеті «Әдеп стандарттарымен және мінез-құлық кодексімен» реттелуі керек. Тестті қолданушы оның валидтілігі мен сенімділігі, оны қолданудағы шектеулер жайлы мағлұматы болуы керек. Тесттерді іріктеуге, алынған нәтижелерді интерпретациялауға баса мән беру керек. Кез-келген диагностикалық құрал зерттеу мақсатына сәйкес келуі қажет. Кәсіби психологиялық құралдарды кез-келгеннің қолдануына жол берілмеуі қажет. Компьютерленген тесттермен жұмыс жасауға ерекше талаптар қойылады. Компьютерлік сынақты ешқашанда психологсыз өткізуге болмайтындығын есте ұстау қажет. Әдістемелерді теріс пайдалану қолданушының өзі туралы, өзінің мүмкіндіктері жайында бұрмаланған пікірлердің пайда болуына, көп жағдайда психологиялық жарақаттаушы ықпал етуі мүмкін. Тесттердің конфиденциалдылығына үлкен мән беріледі.

Ешбір психолог тесттердің барлығын бірдей білуі мүмкін емес, сондықтан да алдын ала дайындалу артық емес. Кейбір тесттерді қолдану арнайы білімдерді және оқытуды қажет етеді. Мысалы, *Калифорниялық психологиялық сауалнамамен* жұмыс жасау үшін АҚШ-та қабылданған талаптар бойынша психологтың лицензиясы болуын талап етеді. Зерттелінуші өзіне ұғынықты түрде тесттің мақсаты, сондай-ақ алынған нәтижелердің қалай қолданылатындығы жайында мағлұматтар алуы қажет. Сонымен қоса, ол тесттің нәтижесін білуге құқылы.

Психодиагностика саласындағы маман адамдармен жұмыс жасап қана қоймайды, оның оларға ықпал ете алатын үлкен мүмкіндіктері бар, ол үлкен жауапкершілікті қажет етеді. Зерттеулердің зерттелінуші үшін *тұлғалық мағынасы* бар екендігін естен шығармау қажет. Бұл психологтың кәсіби әдебінің маңызды талаптарының бірі – тұлғаға моралдық зиян келтірмеуді білдіреді. Психологиялық диагностикада «айдар тағу», зерттелінушіге жоғарыдан қарау тәрізді мәселелер мүлдем болмауы керек.

*Сарапшылық әдістемелер:*

а) қолдану туралы инструкциялар сарапшы талап ететін мамандыққа нұсқаумен қамтамасыз етіледі;

б) міндетті түрде сынақтан өтуі керек;

в) нәтижені өңдеу процедураларында соңғы нәтижені басқа экспорт (сарапшы) тексеріп көруі үшін өңдеудің аралық кезеңін өткізуі керек;

г) жасалған қолданушылық нормативті зерттеушінің өзі өткізіп көруі керек;

д) басты ұйым деректер банкасын жүргізуі керек;

*Әдістемені қолданушыға қойылатын талаптар:*

а) психодиагностиканың теориялық, әдістемелік принциптерін білуі шарт, дифференциалды психометрия негіздерін игере білуі керек;

б) тесті өткізу негізінде қабылданатын шешім үшін жауап береді;

в) берілген салада психодиагностика өткізу құқы бар;

г) стандартты әдістемелер өткізу үшін қойылатын талаптарды сақтайды;

д) психодиагностикалық деректің құпиялылығы (конфеденциаль-дылығы) үшін жауап береді;

е) психолог қате, әдепсіз қолданылған әдістемені өткізуге, кедергі келтіруге, оны психологтар қоғамына хабарлауға міндетті;

ж) зерттеушілердің құрамы туралы, қолдану барысы туралы баяндайды;

Нұсқау құжаттарымен анықтамалық басылымдар әр кезең сайын қайта құрылып отыруы керек. Себебі, әдістер шартты уақыт ағымына қарай сай өзгеріп отырады, нәтижесінде психометрия да өзгереді.

*Әдістемеге қойылатын талаптар:*

Тестер мына талаптарды қанағаттандыруы керек:

1. әдістемені қолдану саласы (өндіріс медицина, отбасы), зерттеушінің контингенті (жас, жыныс, білім, тәжірибе қызмет), мақсаты - (әкімшілік шешім қабылдау үшін, кәсіптік әрекетті жетілдіру үлгісі) затты бір жақты белгіленуі керек;
2. алынған деректерді өңдеу процедурасы статистикалық негізделген математикалық әдістерін пайдалану арқылы жүруі керек;
3. тестің репрезентативтілігі немесе валидтілікке тексерілуі керек;
4. өзіндік есепке негізделінген процедуралар ақиқаттығына бақылау жасайтын құралдармен қамтамасыз етілуі керек;
5. тест бойынша жиналған деректер бланкасын жүргізуі керек және мезгіл-мезгіл барлық стандартты әдістемелерді түзетіп отыруы керек.

**Ұсынылатын әдебиеттер:**

1. Собчик Л.Н. Искусство психодиагностики. Издательство: [Речь,](https://www.labirint.ru/pubhouse/3851/) 2017 г.
2. Хинканкина А.Л. Психодиагностика: учебное пособие / А.Л. Хинканина. – Йошкар-Ола: ПГТУ, 2016. – 80 с.
3. Соколова М.М. Психодиагностика: учебное пособие / М.М. Соколова. – Казань: КНИТУ, 2016. – 184 с.
4. Васильева И.В. Психодиагностика: учебное пособие / И.В. Васильева. – 3-е изд., стер. – Москва: ФЛИНТА, 2019. – 252 с.
5. Яньшин, *П. В.* Клиническая психодиагностика личности: учебное пособие для вузов / П. В. Яньшин. — 3-е изд., перераб. и доп. — Москва: Издательство Юрайт, 2020. — 327 с.
6. Рамендик, *Д. М.* Практикум по психодиагностике: учебное пособие для вузов / Д. М. Рамендик, М. Г. Рамендик. — 2-е изд., испр. и доп. — Москва: Издательство Юрайт, 2020. — 139 с. - (Высшее образование). — ISBN 978-5-534-07265-5.
7. Психодиагностика. Теория и практика в 2 ч. Часть 1: учебник для вузов / М. К. Акимова [и др.] ; под редакцией М. К. Акимовой, М. К. Акимовой. — 4-е изд., перераб. и доп. — Москва: Издательство Юрайт, 2020. — 301 с. — (Высшее образование). — ISBN 978-5-9916-9948-8. — Текст: электронный // ЭБС Юрайт [сайт]. — URL:
8. Психодиагностика: учебник и практикум для вузов / А. Н. Кошелева [и др.]; под редакцией А. Н. Кошелевой, В. В. Хороших. — Москва : Издательство Юрайт, 2020. — 373 с. — (Высшее образование). — ISBN 978-5-534-00775-6.

Дереккөздер:

https://e.lanbook.com/book/109161.

<https://e.lanbook.com/book/92410>

<https://e.lanbook.com/book/101985>

<https://e.lanbook.com/book/119320>

<https://urait.ru/bcode/44857>

<https://urait.ru/bcode/451639>

<https://urait.ru/bcode/453295>

<https://urait.ru/bcode/451639>

<https://urait.ru/bcode/451013>

<https://urait.ru/bcode/453295>